
ROMÂNIA

JUDEŢUL TIMIŞ

MUNICIPIUL TIMIŞOARA

SERVICIUL ŞCOLI  SPITALE ŞI BAZE SPORTIVE
Nr. SC2020-11016/20.05.2020

RAPORT DE SPECIALITATE

Privind aprobarea folosinței  cu titlu  gratuit  a  terenului de sport, din incinta Bazei Sportive, situate în Timișoara, Splaiul  Tudor Vladimirescu nr. 17a, înscris în CF 409218 Timișoara, către  Biserica Creștină Baptistă  nr. 1 BETEL Timișoara pentru desfășurarea serviciilor   divine, pe perioada stării de alertă.

     Având în vedere Referatul de aprobare al proiectului de hotărâre cu nr. SC2020-11016/20.05.2020  al Primarului Municipiului Timişoara şi Proiectul de hotărâre privind aprobarea folosinței  cu titlu  gratuit  a  terenului de sport, din incinta Bazei Sportive, situate în Timișoara, Splaiul  Tudor Vladimirescu nr. 17a, înscris în CF 409218 Timișoara, către  Biserica Creștină Baptistă  nr. 1 BETEL Timișoara pentru desfășurarea serviciilor  divine, pe perioada stării de alertă.
     Facem următoarele precizări:

     Imobilul  constând  în construcții și  teren  construit și neconstruit în suprafață de 4280,00 mp,   situat în Timișoara, Splaiul Tudor Vladimirescu nr. 17a, înscris în CF 409218 Timișoara  cu nr. top 17293 Timișoara are destinația de bază sportivă și se află în proprietatea privată a Municipiului Timișoara.

     La această dată  această bază sportivă  nu funcționează, întrucât necesită executarea unor lucrări de reabilitare  și refuncționalizare, pentru a putea fi adusă în stare de funcționare și este cuprinsă în programul de investiții pe anul 2020.
     În contextul situaţiei generate de pandemia de COVID-19,  conducerea Biserici Creștine Baptistă  nr. 1 BETEL Timișoara, situată în Str. Ady Endre nr. 2,  prin  adresa  cu nr. 65/14.05.2020, înregistrată la Municipiul Timișoara sub nr. SC2020-10641/14.05.2020, a solicitat aprobarea  folosirii terenului  de sport  din incinta bazei sportive  din  Splaiul  Tudor Vladimirescu nr. 17a, care se află vis-à-vis de biserică,  pentru  a  desfășura  servicii   divine pe toată perioada  starii de alertă, în fiecare duminică  între orele 17-20.

     La  art. 5, alin 3, lit. a)  la  art. 45 alin 1 și 2  și la art. 71 alin 2 din Legea  nr. 55/15.05.2020 privind unele măsuri pentru prevenirea şi combaterea efectelor pandemiei de COVID-19 se prevede; 

”Art.5

(3) Măsurile pentru diminuarea impactului tipului de risc sunt:

 a)restrângerea sau interzicerea organizării şi desfăşurării unor mitinguri, demonstraţii, procesiuni, concerte sau a altor tipuri de întruniri, în spaţii deschise, precum şi a unor întruniri de natura activităţilor culturale, ştiinţifice, artistice, religioase, sportive sau de divertisment, în spaţii închise;
Art 45

(1) Pe durata stării de alertă, activitatea cultelor religioase se exercită liber, cu respectarea regulilor de protecţie sanitară stabilite, la propunerea CNSSU şi cu avizul secretarului de stat pentru culte, prin ordin comun al ministrului sănătăţii şi al ministrului afacerilor interne.
(2)Regulile prevăzute la alin. (1) vor cuprinde măsuri privind accesul în lăcaşele de cult, distanţa minimă de siguranţă.

Art.71

 (2) În vederea aplicării măsurilor prevăzute de prezenta lege, ministerele şi celelalte autorităţi responsabile, la propunerea CNSSU, după caz, emit ordine şi instrucţiuni.”
   La art. 1, pct. 4 din Anexa 3- ”Măsuri pentru diminuarea impactului tipului de risc” la HG 394/18.05.2020 privind declararea stării de alertă şi măsurile care se aplică pe durata acesteia pentru prevenirea şi combaterea efectelor pandemiei de COVID-19 se prevede;
”Art.1 În condiţiile art. 5 alin. (3) lit. a) din Legea nr. 55/2020, se stabilesc următoarele măsuri:
4. Activitatea cultelor religioase, inclusiv slujbele cu caracter privat, se desfăşoară cu respectarea regulilor de protecţie sanitară stabilite prin ordinul comun al ministrului sănătăţii şi ministrului afacerilor interne, emis în temeiul art. 45 şi art. 71 alin. (2) din Legea nr. 55/2020. ”
  Conform art. 362 alin 2 din Ordonanța de Urgență a Guvernului nr.57/2019 privind Codul administrativ, bunurile proprietate privată a unităţilor administrativ-teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice.

   Întrucât Biserica Creștină Baptistă nr.1 BETEL Timișoara a solicitat folosința terenului din  incinta  bazei sportive  pentru a desfășura  serviciile divine pe perioada stării de alertă, în fiecare dumininică între orele 17-20, hotărârea  ce se va adopta  va fi condiționată  de  limitarea  numărului de persoane  astfel încât  să fie respectate  regulile de protecţie sanitară  ce vor fi stabilite, prin Ordinul comun al ministrului sănătăţii şi al ministrului afacerilor interne, emis în  conformitate cu  prevederilor  art. 1, pct. 4 din Anexa 3- ”Măsuri pentru diminuarea impactului tipului de risc” la HG 394/18.05.2020 privind declararea stării de alertă şi măsurile care se aplică pe durata acesteia pentru prevenirea şi combaterea efectelor pandemiei de COVID-19 și  în temeiul  art. 45 şi  art. 71 alin (2) din Legea nr.  55/2020 privind unele măsuri pentru prevenirea şi combaterea efectelor pandemiei de COVID-19. 

       Terenul  de sport din incinta  bazei  sportive  va fi  utilizat  pentru desfășurarea serviciilor divine   doar de la data  emiterii  avizului secretarului de stat pentru culte și a  Ordinului  comun al ministrului sănătăţii şi al ministrului afacerilor interne, până la încetarea stării de alertă.  
    Hotărârea ce se va adopta, va  constitui  aprobarea  folosinței terenului de sport  din incinta bazei sportive , nu va avea  valoarea unui aviz din partea Municipiului Timișoara pentru desfășurarea serviciului divin  pe perioada stării de alertă și își  va înceta efectul  odată cu încetarea stării de alertă, respectiv cu a restricțiilor impuse prin actele normative în contextul  situaţiei  generată de pandemia de COVID-19.
   Având în vedere  cele prezentate mai sus prevederile  și ținând  cont că  incinta  lacașului de cult  nu dispune de un spațiu  pentru  desfășurarea  serviciilor divine în aer liber  apreciem că proiectul de hotărâre privind aprobarea folosinței  cu titlu  gratuit  a  terenului de sport, din incinta Bazei Sportive, situate în Timișoara, Splaiul Tudor Vladimirescu nr. 17a, înscris în CF 409218 Timișoara, către  Biserica Creștină Baptistă  nr. 1 BETEL Timișoara pentru desfășurarea serviciilor  divine, pe perioada stării de alertă, îndeplineşte condiţiile pentru a fi supus dezbaterii Consiliului Local al Municipiului Timişoara.

